Ҳаҭыр зқәу аус ҳацызуа - Ҳаҧсадгьыл ахы иақәиҭызтәыз зегьы! Ишәыдыснаҳәалоит Аиааира ду 25 шықәса ахыҵра!
Cентиабр 30, ари ҳажәлар зегьы рзы даара акрызҵазкуа мшуп, ҳауаажәлар шәышықәсала иззықәҧоз ахақәиҭреи ахьыҧшымреи ирымшуп, уи иалҵшәахеит аӡәырҩы рыҧсы зыхҭнырҵаз Аиааира.
Иаҳхысыз аибашьра иалахәын ареспублика аҩныҵҟатәи аусқәа рминистрра аусзуҩцәагьы. Урҭ рахьтә аӡәырҩы раҧсадгьыл рхы ақәырҵеит.
Дара рыхьӡқәа рыхҵоуп амҩадуқәа, ашколқәа, аҵараиурҭақәа. Урҭ рыхьӡ наӡаӡа кашәара ақәым! Зыҧсы ҭоу еибашьуаз ракәзар иахьагьы рмаҵзуратә уалҧшьақәа нарыгӡоит.
Илашоу арҭ сентиабртәи амшқәа рзы гәык - ҧсык ала ишәыдысныҳәалоит Аиааиреи Ахьыҧшымреи рныҳәа!Ишәзеиӷьасшьоит ажәҩан лаша, агәабзиара, шәҭаацәарақәа рҿы аизҳазыӷьара!